BASA A. Ancasipun Wulangan Trampil Basa Ancasipun wulangan trampil basa menika, mahasiswa dipunajab saged: 1. nerangaken pangertosan trampil basa, 91 2. nerangaken pangertosan jinisipun trampil basa, 3. mangertosi cak-cakipun wulangan trampil basa, 4. mulangaken trampil basa dhateng siswa SD. B. Andharan Wulangan Trampil Basa Trampil basa inggih menika kaprigelan ngginakaken basa minangka pirantos sesambetan utawi komunikasi. Trampil basa menika nyakup sekawan kaprigelan, inggih menika mirengaken (listening), wicara (speaking), maos (reading), saha nyerat (writing). Menawi katingalan saking cak-cakan panganggenipun basa minangka pirantos sesambetan utawi komunikasi, sekawan katrampilan menika sambet-sinambet utawi tetunggalan (terpadu) saha mujudaken katrampilan ingkang manunggal, boten saged kapisahaken satunggal lan satunggalipun. 1. Mirengaken Mirengaken inggih menika lumampahipun kagiyatan nampi katrangan lisan utawi mirengaken basa lisan kanthi nggatosaken ingkang saestu supados mangertos wedaring suraosipun tiyang sanes. Tiyang mirengaken menika saged katingalan saking babakanipun utawi tahapanipun, inggih menika : a. mirengaken swanten saha tembung nanging boten nanggapi menapa ingkang dipunpireng, b. mirengaken sekedhap-sekedhap kados tiyang mirengaken seserah ingkang dipunpireng naming wos sawetawis kemawon, sanesipun boten dipungatosaken, 92 c. setengah mirengaken, umpaminipun tiyang mirengaken diskusi utawi pangandikanipun tiyang sanes, nggadahi kekajengan supados pikantuk kalodhangan mahyakaken pemanggihipun, d. mirengaken pasif kanthi ngetingalaken panggatosaken nanging naming sawetawis kemawon, amargi menapa ingkang dipunpireng sampun dipunmangertosi, e. mirengaken ingkang cupet inggih menika tiyang ingkang salebetipun mirengaken namung nggatosaken bab-bab ingkang dipunsarujuki, ingkang wigatos malah boten dipungatosaken, f. mirengaken satunggaling bab ingkang sesambetan kaliyan pengalaman pribadi, g. mirengaken kanthi nggatosaken bab-bab ingkang wigatos saha katranganipun, h. mirengaken ingkang kalajengaken atur tanggapan, i. mirengaken ingkang saestu kanthi apresiatif saha